ไฟแนนซ์ทูเดย์
&#8220;ถ้าคุณไม่ได้มีข้อได้เปรียบในการแข่งขัน อย่าลงไปแข่ง&#8221;
18 ก.พ. 2556

“ถ้าคุณไม่ได้มีข้อได้เปรียบในการแข่งขัน อย่าลงไปแข่ง”
...แว่วเสียงมาจากลำน้ำเจ้าพระยาว่า ปลายเดือนนี้ “บัณฑูร ล่ำซำ” ประธานเจ้าหน้าที่บริหารและกรรมการผู้จัดการ ธนาคารกสิกรไทย จะนำเสนอให้คณะกรรมการธนาคารมีมติแต่งตั้งกรรมการผู้จัดการที่ว่างเว้นมาระยะหนึ่ง เนื่องจากต้องการให้ผู้บริหารหนุ่ม 4 ภูมิ ประกอบด้วย “สมเกียรติ ศิริชาติไชยปรีดี ดาวฉายธีรนันท์ ศรีหงส์กฤษฎา ล่ำซำ” ซึ่งต่างก็ดำรงตำแหน่งรองกรรมการผู้จัดการอาวุโส ที่ถือว่ามีดีแตกต่างกันออกไปได้โชว์ฝีมือ ก่อนสิ้นเดือน ก.พ.นี้ จะประกาศแน่นอน พนักงานร่วม 1.7 หมื่นคน ต่างรอลุ้นกันระทึก
...ถามว่าใครเป็นตัวเก็งที่จะก้าวขึ้นมาแบ่งเบางานบริหารแทนที่ เสี่ยปั้น บัณฑูร ต้องบอกว่าสูสีคู่คี่กันมาก แต่ดูเหมือนว่า “สมเกียรติ” จะราศีจับมากกว่า “ธีรนันท์ และปรีดี” ส่วน “กฤษฎา” นั้นขอบายครับ
...เข้ามาทำงานในธนาคารอิสลามแห่งประเทศไทย “ไอแบงก์” ได้ไม่ถึง 3 เดือน เสี่ยเตี้ยงธานินทร์ อังสุวรังษี ผู้จัดการไอแบงก์ ผู้ผ่านงานมาเพียบตั้งแต่กรรมการผู้จัดการ บริษัท แมคไทย ผู้จัดการทั่วไปบริษัท เพย์เมนท์ โซลูชั่น ผู้ช่วยกรรมการผู้อำนวยการใหญ่ บริษัท ชิน คอร์ปอเรชั่น ประธานเจ้าหน้าที่ฝ่ายการเงิน PT เอเชียเซลลูล่าร์ แซทเทิลไลท์ (ACES) นครจาการ์ตา ประเทศอินโดนีเซีย ผู้ช่วยผู้อำนวยการฝ่ายการเงินและฝ่ายวางแผนกลยุทธ์ บริษัท ทีทีแอนด์ที และผู้จัดการฝ่ายสินเชื่อ ธนาคารซิตี้แบงก์ (ประเทศไทย) จนมาเป็นกรรมการบริษัท ท่าอากาศยานไทย 
...แต่ไม่มีงานไหนที่ “เสี่ยเตี้ยง” จะต้องใช้ความรู้ความสามารถในการฝ่าด่านหินเท่ากับการเป็นเบอร์ 1 ของไอแบงก์ ที่มีสินเชื่อ 1.2 แสนล้านบาท แต่มีหนี้เสียในระยะเวลา 3 เดือน เพิ่มขึ้นมาแบบถล่มทลายจาก 2.4 หมื่นล้านบาท เป็น 5.2 หมื่นล้านบาทเข้าไปแล้ว
...เพราะธนาคารนั้นจะอยู่ได้ไม่ใช่วัดกันที่ขนาด ไม่ใช่เพราะความเก่ง ไม่ใช่เพราะฝีมือหรือสายสัมพันธ์อย่างเดียว แต่วัดกันที่ “ความน่าเชื่อถือ” ของลูกค้า ประชาชน นักลงทุน ถ้าขาดความน่าเชื่อถือไปเมื่อไหร่ เก่งแค่ไหนก็เอาไม่อยู่ เสี่ยเตี้ยง และคณะกรรมการธนาคารจะต้องเร่งดึงความเชื่อมั่น ความเชื่อถือกลับมาให้ได้โดยเร็ว ไม่เช่นนั้นพังคามือแน่...
...ธนาคารเอชเอสบีซี แต่งตั้ง กิล ซิลวา ขึ้นเป็นผู้อำนวยการบริหาร กลุ่มธุรกิจบริหารเงินและตลาดทุนคนใหม่ในประเทศไทย แทน ปัญญา จรรยารุ่งโรจน์ ที่ครบวาระเกษียณอายุลง โดยมีผลตั้งแต่บัดนี้เป็นต้นไป
กิล ร่วมงานกับเอชเอสบีซีในปี 2544 โดยปฏิบัติหน้าที่ในตำแหน่งนักค้าอนุพันธ์อัตราดอกเบี้ย ประจำกรุงลอนดอน และกรุงมาดริด 
กิล เป็นอดีตนักศึกษาทุนชีฟนิ่งของรัฐบาลอังกฤษ โดยสำเร็จการศึกษาระดับปริญญาโท ด้านหลักทรัพย์ระหว่างประเทศ การลงทุนและการธนาคาร จากมหาวิทยาลัยเรดดิ้งส์